Põhja-Osseetia ja Lõuna-Osseetia vapp on sarnased. Erinev on vaid osseedi keeles ja vene keeles kirjutatud maa nimetus, mis Lõuna-Osseetia vapil on, kuid Põhja-Osseetia vapil puudub. Kesksel kohal on kujutatud kuldne lumeleopard kõndimas seitsme mäeharja taustal. Lumeleopardi peetakse osseetide üheks ammuseks rahvuslikuks sümboliks. Suhteliselt sarnane embleem oli Osseetia kui piirkonna tunnuseks juba 19. sajandil. Kõige ülemine mäetipp sümboliseerib jumalikku kõrgust ja kõrgeimat võimu. Kolm keskmist  mäeharja sümboliseerivad inimeste maailma - osseetide esivanemate kolme sotsiaalset kihti: sõjamehi, vaimulikke ja lihtrahvast. Alumised tipud sümboliseerivad Osseetia piire. Vapi värvide tähendus on järgmine: punane - jõud, õigus ja mehisus; valge - puhtus ja arukus; kollane - suurus ja sellega seotud austus.